Document ID: /fineweb-2-swissfilter-quality_10-filterrobots/filtered/02038.jsonl.gz/1158

Dals 137 migrants vegn la baselgia catolica en l'Italia a s'empatgar da var 100. L'Albania è pronta da prender si 20 persunas e tranter 20 e 25 persunas duain pudair viagiar en l'Irlanda.
En tut aveva la guardia costala da l'Italia salvà ils 16 d'avust 190 migrants en la mar mediterrana. Intgins d'els eran curt suenter vegnids manads a Lampedusa per survegnir provediment medicinal. Pir l'ultim glindesdi ha il bastiment pudì entrar en il port da Catania.
Salvini en mira da la giustia taliana
Entant investighescha la giustia taliana cunter il minister da l’intern Matteo Salvini – quai rapportan medias talianas. Ad el vegn tranter auter renfatschà d'avair malduvrà sia pussanza cun scumandar als migrants da bandunar il bastiment.
RR novitads 23:00